EkBass/fiwiki-20250220-pages-articles huggingface dataset:
P. A. Leskinen

Petter August Leskinen (20. helmikuuta 1876 Karttula – 7. elokuuta 1952 Kotka) oli suomalainen poliitikko, joka toimi SDP:n kansanedustajana vuosina 1919–1922. == Elämä == Karttulan Airakselassa syntyneen Petter August Leskisen vanhemmat olivat Kuopion pitäjän Kehvosta kotoisin ollut mäkitupalainen David Leskinen (1849-1928) ja Maria Henrika Airaksinen (1844-1881). Leskinen oli jo nuoresta pitäen muun muassa rautatietyömailla ja metsätöissä, kunnes muutti vuosisadan vaihteessa Haminaan. Hän työskenteli lautatarhoilla Haminassa ja Kotkassa sekä vuodesta 1938 lähtien kirvesmiehenä Haminassa. Vuonna 1905 Leskinen liittyi Haminan työväenyhdistykseen ja toimi sen puheenjohtajana 1912-1918. Vuonna 1914 hän oli perustamassa Haminan ja ympäristön Osuuskauppaa. Leskinen savustettiin ulos liikkeen hallintoneuvostosta sisällissodan jälkimainingeissä, jonka jälkeen hän hankki kaupunkiin edistysmielisen Kyminlaakson Osuusliikkeen myymälän. Leskinen kuului myös Kyminlaakson Osuusliikkeen edustajistoon. Leskinen oli kansanedustajana vaalikauden 1919–1922. Vuonna 1926 hänet valittiin uudelleen Haminan työväenyhdistyksen puheenjohtajaksi. Leskinen oli myös Vehkalahden kunnanvaltuuston jäsen sekä Haminan kaupunginvaltuuston varapuheenjohtaja ja kaupunginhallituksen jäsen. == Perhe == Pettar August Leskisen puoliso oli Pielavedessä syntynyt Maria Niskanen (1882-1958), jonka kanssa hän avioitui vuonna 1906. Kansanedustaja Martti Leskinen oli hänen velipuolensa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Vehkalahden kunnanvaltuutetut Luokka:Haminan kaupunginvaltuutetut Luokka:Viipurin läänin läntinen vaalipiiri Luokka:Vuonna 1876 syntyneet Luokka:Vuonna 1952 kuolleet
Erkki Larkka

Erkki Juhani Larkka (9. maaliskuuta 1931 Helsinki - 30\. tammikuuta 2013 KauniainenHS muistokirjoitukset, Viitattu 9.1.2016. ) rakensi teekkarina ensimmäisen suomalaisen televisiolähettimen ja teki myös elämäntyönsä televisio- ja radiotekniikan parissa. Larkan vanhemmat olivat varatuomari Edvin Lundström ja Martta Väkevä ja puoliso 1957–1977 Tuula Hämäläinen. Ylioppilaaksi Larkka tuli Helsingin Suomalaisesta Yhteiskoulusta vuonna 1950. Televisiosta tuli Larkan elämäntyö. Hän oli toinen kahdesta Teknillisen korkeakoulun opiskelijasta, jotka rakensivat kuvalähettimen Radioinsinööriseuran toteuttamaan Suomen ensimmäiseen televisiolähetykseen toukokuussa 1955. Valmistuttuaan vuonna 1956 Larkka jatkoi TV-tekniikan parissa. Hän toimi Tekniikan edistämissäätiön perustamassa TES-TV:ssä toiminnanjohtajana vuoteen 1959 asti. Toimittuaan Parava-yhtiön myyntipäällikkönä 1960–1963 Larkka tuli Yleisradion lähetinosastolle 1964. Yhtiön teknilliseksi apulaisjohtajaksi hänet nimitettiin 1970 ja tekniseksi johtajaksi 1975, missä tehtävässä hän toimi eläkkeelle jäämiseensä saakka vuonna 1997. Jo seuraavasta vuodesta hän toimi kuitenkin Elektroniikkainsinöörien seuran toiminnanjohtajana ja Elektroniikkainsinöörien säätiön asiamiehenä, aina vuoteen 2004 saakka. Radio- ja televisiotekniikka kehittyivät Larkan ammattiuran aikana merkittävästi, samoin kuin TV- vastaanottimien, -kanavien ja -lähetysten määrä Suomessa sekä kansainvälinen yhteistyö. Siihen Larkka osallistui muun muassa EBU:n teknisen komitean jäsenenä. ==Lähteet== Luokka: Suomalaiset insinöörit Luokka: Suomalaiset yritysjohtajat Luokka:Ylen henkilöstö Luokka: Vuonna 1931 syntyneet Luokka: Vuonna 2013 kuolleet
Jay Ajayi

Jay Ajayi (s. 15. kesäkuuta 1993 Lontoo, Englanti) on brittiläis- yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Hän edusti NFL-liigassa Miami Dolphinsia ja Philadelphia Eaglesia. ==Ura== Ajayi syntyi Lontoossa nigerialaisille vanhemmille. Perhe muutti Yhdysvaltoihin Ajayin ollessa noin 7-vuotias. Hän pelasi Boisen osavaltionyliopistossa ensimmäisen yliopistokautensa 2012. Ajayi pelasi kauden aikana yksitoista ottelua ja juoksi 548 jaardia 82 juoksusta ja onnistui tekemään neljä maalia. ===Miami Dolphins=== Ajayi oli Dolphinsin viidennen kierroksen varaus vuoden 2015 NFL:n varaustilaisuudesta.Draft 2015 nfl.com Viitattu 9.1.2016 Hän pelasi avauskaudellaan yhdeksän ottelua. Hän juoksi kauden aikana yhteensä 187 jaardia 49 juoksusta, joista yhdestä hän sai maalin.Jay Ajayi nfl.com Viitattu 9.1.2016 Maali syntyi joulukuussa 2015 San Diego Chargersia vastaan. https://www.pro-football- reference.com/boxscores/201512200sdg.htm ==Lähteet== Luokka:Brittiläiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon pelaajat Luokka:Vuonna 1993 syntyneet Luokka:Elävät henkilöt
Jean Charles Galissard de Marignac

Jean Charles Galissard de Marignac (24. huhtikuuta 1817 – 15. huhtikuuta 1894) oli sveitsiläinen kemisti, joka tunnetaan työstään alkuaineiden ytterbium ja gadolinium löytäjänä, sekä tarkoista atomipainon mittauksistaan. Marignac oli aikoinaan tunnettu tarkoista ja perinpohjaisista mittauksistaan alkuaineiden atomipainojen määrittämisessä. Hän mittasi atomipainot tarkasti 57 alkuaineelle. Uransa aikana hän tutki erityisesti harvinaisia maametalleja ja vuonna 1878 onnistui eristämään ytterbiumia näytteestä, jonka luultiin olevan puhdasta erbia-maalajia. Vuonna 1880 Galissard de Marignac havaitsi spektroskopiatutkimuksissaan todisteita uudesta aineesta, josta hän alkoi käyttää alustavasti nimeä Yα. Hän tutki gadoliniittimineraalia. Kuusi vuotta myöhemmin ranskalainen kemisti Paul-Émile Lecoq de Boisbaudran sai valmistettua näytteitä samasta aineesta, jota hän oli erottanut samarskiittimineraalista peräisin olleesta didymianäytteestä. Marignacin kanssa käydyn kirjeenvaihdon tuloksena Boisbaudran esitti Ranskan tiedeakatemialle vuonna 1886 Yα:ksi nimetyn aineen uudelleennimeämistä gadoliniumiksi ja kemialliseksi lyhenteeksi Gd. == Lähteet == Luokka:Sveitsiläiset kemistit Luokka:Vuonna 1817 syntyneet Luokka:Vuonna 1894 kuolleet
Koukussa

Koukussa tarkoittaa seuraavia asioita: * Koukussa (Auto Focus), yhdysvaltalainen elämäkertaelokuva vuodelta 2002 * Pure – Koukussa (Pure), brittiläinen draamaelokuva vuodelta 2002 * Koukussa (Fish Hooks), yhdysvaltalainen animaatiosarja vuodelta 2010 * Koukussa, suomalainen draamasarja vuosilta 2015 ja 2018.
Munzee

Munzee on maailmanlaajuinen peli, jossa mobiililaitteiden, ja satelliittipaikannuksen avulla etsitään ja piilotetaan ympäristöön sijoitettuja fyysisiä QR-koodeilla ja NFC-siruilla merkittyjä tarroja/tunnisteita tai virtuaalisia Munzee-tunnisteita. Munzeita etsitään älypuhelimilla. Munzeen sijainti ja mahdollinen kuvaus, ilmoitetaan sovelluksessa ja nettisivuilla. Maailmanlaajuisesti Munzeessa on jo yli 185 miljoonaa löytöä. ==Pisteet== Kun Munzeen löytää, saa pisteitä, joilla esimerkiksi kilpaillaan ryhmässä klaaneissa ja myös yksin tilastoissa. Myös Munzeen piilottaja saa Munzeen löytämisen yhteydessä tietyn määrän pisteitä. Pisteillä Munzeessa saa lisäksi myös uusia tasoja. ==Tavalliset karttamerkit== Perusmerkki () on tavallinen Munzee-tunniste, jonka skannaamisesta saa 5 pistettä. Motelli () on Munzee-tunniste, jossa on viisi huonetta. Ne varataan skannausjärjestyksessä. 30 päivän kuluttua huoneen varaamisesta, huone vapautuu automaattisesti. Mikäli motellissa on jäljellä huoneita, saa 5 pistettä ja huoneen. Jos huoneita ei ole jäljellä, saa 30 pistettä, mutta ei huonetta. Myös huoneen varanneet saavat pisteitä omistajan tavoin jokaisesta motellin skannauksesta. Hotelli () on kuin motelli, mutta hotellissa on kymmenen huonetta, ja kaikki pisteet saa tuplana. Lomaosake () on kuin motelli, mutta jokaisen uuden skannauksen jälkeen lomaosakkeen voi skannata uudestaan. NFC toimii kuin perusmerkki, mutta NFC-munzeessa ei lueta QR- koodia, vaan viedään puhelin NFC-sirun lähelle. Esteetön () toimii kuin perusmerkki, mutta omistaja on määritellyt Munzeen olevan pyörätuolilla löydettävä. Premium on merkki, jonka premiumjäsen saa piilottaa kerran jäsenyydensä aikana. Erittäin harvinainen tyyppi. Skannatessa saa 10 pistettä. Business on yritysten tapa mainostaa Munzeen kautta. Skannatessa saattaa saada esimerkiksi etukuponkeja. Tapahtumapaikka () on merkki joka ilmoittaa Munzeehen liittyvien tapahtumien sijainnin. Kivi, Sakset, Paperi () on merkki, jonka skannauksen jälkeen tulee pelata tietokonetta vastaan Kivi, Sakset, Paperia. Voittaessa tietokoneen, saa 20 pistettä, hävitessä 10 pistettä, ja tasapelin tullessa 15 pistettä. Reitti () on tyyppi, jonka merkit johdattavat pelaajia näkemisen arvoisiin paikkoihin. Kaikki yhden reitin merkit eivät näy heti, vaan seuraava merkki tulee näkyviin, kun ensimmäinen merkki skannataan, ja kun toinen merkki on skannattu, esiin tulee kolmas. Reitti jatkuu näin viidenteen merkiin asti. Reitillä pisteitä saa vaihtelevasti viidestä kolmeenkymmeneen. Hajaantuja () on merkki, joka jakautuu skannauksen jälkeen neljään lähistöllä olevaan merkkiin. Hajaantujan skannauksesta saa 35 pistettä. Hajaantunut () on merkki, joka on jakautunut Hajaantujasta. Skannauksesta saa 10 pistettä. Onnenpyörä () on merkki, josta saa joko 20-100 pistettä, tai krediitin ja 10 pistettä. Jälleenmyyjä () on merkki, joita voi ostaa vain jälleenmyyjiltä. Jälleenmyyjän skannauksesta saa 10 pistettä. Apila () on merkki, joita voi ostaa rajoitettuina ajankohtina Munzeen kaupasta. Apilat keräävät todennäköisemmin myyttisiä olentoja, kuin muut merkit. ==Lähteet== == Katso myös == *Geokätköily Luokka:Ulkopelit
Jalmari Väisänen

Hjalmar (Jalmari) Väisänen (30. tammikuuta 1893 Kotka – 10. heinäkuuta 1983 Liperi) oli suomalainen maanviljelijä, kunnallisneuvos ja sosialidemokraattien kansanedustaja. Väisäsen vanhemmat olivat maanviljelijä Johan Väisänen ja Elisabeth Helenius. Hän kävi kansakoulun ja kansanopiston. Väisänen oli maanviljelijä Pälkjärvellä 1916–1939. Sotavuosina hän oli evakossa Maaningalla 1939–1941 ja uudelleen maanviljelijänä Pälkjärvellä 1941–1944. Sodan jälkeen oli ensin evakossa Laihialla 1944–1945 ja sen jälkeen hän oli maanviljelijänä Liperissä 1945–1967. Väisänen oli kansanedustajana 1929–1945 ja 1951–1954 edustaen Kuopion läänin itäistä vaalipiiriä. Väisänen oli presidentin valitsijamiehenä vuosien 1931, 1937, 1940 ja 1943 presidentinvaaleissa. Hän oli Pälkjärven kunnanvaltuuston puheenjohtajana ja kunnallislautakunnan jäsenenä sekä myöhemmin Liperin kunnanvaltuuston ja kunnanhallituksen jäsenenä. Hän oli myös Pohjois-Karjalan sos.dem. piirin ja sosialidemokraattisen puolueen maaseutuvaltuuskunnan puheenjohtajana sekä sosialidemokraattisen puolueen puolueneuvoston jäsenenä. Väisänen sai kunnallisneuvoksen arvon 1972. Väisänen oli naimisissa vuodesta 1920 Josefina Pitkäsen kanssa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Pälkjärven kunnanvaltuutetut Luokka:Liperin kunnanvaltuutetut Luokka:Pohjois-Karjalan vaalipiiri Luokka:Vuonna 1893 syntyneet Luokka:Vuonna 1983 kuolleet
Euroopan judoliitto

Euroopan judoliitto (European Judo Union, EJU) on eurooppalainen kansallisten judojärjestöjen yhteinen järjestö, joka kuuluu kansainväliseen judoliittoon. Euroopan judoliitto järjestää esimerkiksi Judon Euroopan-mestaruuskilpailut. == Kansallisia järjestöjä == *British Judo Association *Suomen judoliitto == Aiheesta muualla == * European Judo Union Luokka:Kansainväliset urheilujärjestöt Luokka:Judo
Kansainvälinen judoliitto

Kansainvälinen judoliitto (engl. International Judo Federation, IJF) on kansainvälinen judojärjestö. Kansainvälinen judoliitto järjestää esimerkiksi Judon maailmanmestaruuskilpailut. Eri maanosissa on omia järjestöjä kuten Euroopan judoliitto. Kansainvälinen judoliitto perustettiin vuonna 1951. Lajin ensimmäiset maailmanmestaruuskilpailut järjestettiin Tokiossa vuonna 1956. Kansainvälinen olympiakomitea hyväksyi judon mukaan Tokion olympiakisoihin vuonna 1964. Münchenin 1972 olympiakisoista lähtien se on kuulunut vakituisesti olympiaohjelmaan. == Lähteet == == Aiheesta muualla == * International Judo Federation Judo Luokka:Judo Luokka:Budapestin urheilu
Medeja Džugeli

Medea Džuḡeli (, , 1. elokuuta 1925 Kutaisi, Transkaukasian SFNT – 8. tammikuuta 2016 Tbilisi, Georgia) oli Neuvostoliittoa edustanut telinevoimistelija ja olympiavoittaja. Džuḡeli voitti Helsingin kesäolympialaisissa 1952 kultaa joukkuekilpailusta ja hopeaa yhteisvoimistelusta. Joukkuekilpailussa hänen tuloksiaan ei laskettu mukaan joukkueen yhteistulokseen. Yksittäisillä telineillä Džuḡeli sijoittui parhaimmillaan hypyssä neljänneksi.Olympics at Sports-Reference.com Džuḡeli oli ensimmäinen georgialainen olympiavoittaja. Hänen kuolemastaan 90-vuotiaana uutisoitiin 8. tammikuuta 2016.http://tass.ru/sport/2575148/ == Lähteet == * Medeya Jugeli Bio, Stats and Results Olympics at Sports-Reference.com === Viitteet === Luokka:Neuvostoliittolaiset telinevoimistelijat Luokka:Neuvostoliittolaiset olympiavoittajat Luokka:Vuonna 1925 syntyneet Luokka:Vuonna 2016 kuolleet
Tapolca

Tapolca on noin 16 000 asukkaan kaupunki Unkarin länsiosissa. Se sijaitsee Veszprémin läänissä Balaton-järven pohjoispuolella. Kaupunki on tunnettu muun muassa maanalaisista tippukiviluolistaan ja juomavesivarannoistaan. Tapolcan suomalainen ystävyyskunta on Lempäälä. == Lähteet == == Aiheesta muualla == Luokka:Unkarin kaupungit Luokka:Veszprém (lääni)
Jekaterina Kalintšuk

Jekаterinа Illаrionovnа Kаlintšuk (o.s. Djomina, , 2. joulukuuta 1922 Žitovo, Venäjän SFNT – 13. heinäkuuta 1997 Moskova, Venäjä) oli Neuvostoliittoa edustanut telinevoimistelija ja olympiavoittaja. Kаlintšuk voitti Helsingin kesäolympialaisissa 1952 kultaa hypystä ja joukkuekilpailusta sekä hopeaa yhteisvoimistelusta. Joukkuekilpailussa hänen tuloksiaan ei laskettu mukaan joukkueen yhteistulokseen.Olympics at Sports-Reference.com == Lähteet == * Yekaterina Kalinchuk Bio, Stats and Results Olympics at Sports-Reference.com === Viitteet === Luokka:Neuvostoliittolaiset telinevoimistelijat Luokka:Neuvostoliittolaiset olympiavoittajat Luokka:Vuonna 1922 syntyneet Luokka:Vuonna 1997 kuolleet
Pelageja Danilova

Pelageja Aleksandrovna Danilova (o.s. Demirdžijan, , 4. toukokuuta 1918 Boroviki, Neuvosto-Venäjä – 30. heinäkuuta 2001 Pietari, Venäjä) oli Neuvostoliittoa edustanut telinevoimistelija ja olympiavoittaja. Danilova voitti Helsingin kesäolympialaisissa 1952 kultaa joukkuekilpailusta ja hopeaa yhteisvoimistelusta. Yksittäisillä telineillä hän sijoittui parhaimmillaan eritasonojapuilla neljänneksi.Olympics at Sports-Reference.com == Lähteet == * Pelageya Danilova Bio, Stats and Results Olympics at Sports-Reference.com === Viitteet === Luokka:Neuvostoliittolaiset telinevoimistelijat Luokka:Neuvostoliittolaiset olympiavoittajat Luokka:Vuonna 1918 syntyneet Luokka:Vuonna 2001 kuolleet
Kultainen legenda

Kultainen legenda () on italialaisen Jacobus de Voraginen vuoden 1260 tienoilla koostama pyhimyslegendakokoelma, josta tuli keskiajan Euroopan myyntihitti. Kultaisesta legendasta on säilynyt yli tuhat käsikirjoitusta, ja sen tarinat tulivat tärkeäksi osaksi Euroopan kristillistä kansankulttuuria. Teoksessa on editiosta riippuen 178 lukua, joista 153 käsittelee jotakin pyhimystä. Pyhimyslegendat alkavat Jacobuksen laatimilla mielikuvituksellisilla etymologioilla kunkin pyhimyksen nimestä. Pyhimykset on esitetty Kultaisessa legendassa kirkkovuoden mukaan, omien juhlapyhiensä mukaisessa järjestyksessä. Teoksessa on myös omat lukunsa useille tärkeille kirkollisille pyhäpäiville, kuten pyhäinmiestenpäivälle ja adventille. == Aiheesta muualla == Luokka:Keskiajan kirjallisuus *
Sinsa-ui pumgyeok

Sinsa-ui pumgyeok (kansainvälinen nimi, suom. Herrasmiehen arvokkuus, alun perin , ) on televisioyhtiö SBS:n esittämä eteläkorealainen TV-sarja. Sen päärooleissa ovat Jang Dong-gun, Kim Ha-neul ja Kim Min-jong. == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:SBS:n televisiosarjat
John Johnson (koripalloilija)

John Howard Getty ”J.J.” Johnson (18. lokakuuta 1947 Carthage, Mississippi – 7. tammikuuta 2016 San José, Kalifornia) oli yhdysvaltalainen koripalloilija. Hän oli NBA:n ensimmäisiä point forwardejahttp://hangtime.blogs.nba.com/2016/01/08/john-johnson-point-forward- pioneer-with-supersonics-dead-at-68/ . Cleveland Cavaliers varasi Johnsonin NBA:han seitsemännellä varausvuorolla vuoden 1970 varaustilaisuudessa. Cavaliersin lisäksi Johnson edusti NBA:ssa Portland Trail Blazersia, Houston Rocketsia ja Seattle SuperSonicsia. Cavaliersin-aikanaan hän pelasi vuosina 1971 ja 1972 NBA:n tähdistöottelussa, ja SuperSonicsissa hän voitti sarjan mestaruuden vuonna 1979.Basketball-Reference.com Johnson kuoli 68-vuotiaana 7. tammikuuta 2016 kotonaan Kalifornian San Joséssa.http://espn.go.com/nba/story/_/id/14532907/john-johnson-former-player- cleveland-cavaliers-seattle-supersonics-dies-68 == Lähteet == * John Johnson NBA Stats Basketball-Reference.com * John Johnson Stats College Basketball at Basketball-Reference.com * John Johnson stats.nba.com === Viitteet === Luokka:Yhdysvaltalaiset koripalloilijat Luokka:Vuonna 1947 syntyneet Luokka:Vuonna 2016 kuolleet
Liu xing hua yuan (vuoden 2001 televisiosarja)

Liu xing hua yuan (, ) on televisioyhtiö CTS:n esittämä taiwanilainen TV- sarja. Sen päärooleissa ovat Barbie Hsu, Jerry Wan ja Vic Zhou. == Aiheesta muualla == * Viralliset kotisivut Luokka:2000-vuosikymmenen televisiosarjat Luokka:Taiwanilaiset draamasarjat
Kassandra (televisiosarja)

Kassandra on venezuelalainen televisioyhtiö RCTV:n esittämä TV-sarja. Sen päärooleissa ovat Coraima Torres, Osvaldo Ríos ja Henry Soto. == Aiheesta muualla == * IMDB Luokka:Venezuelalaiset televisiosarjat Luokka:Telenovelat
Pekka Tonteri

Petter (Pietari, Pekka) Tonteri (22. lokakuuta 1880 Antrea – 23. syyskuuta 1953 Kokemäki) oli suomalainen maanviljelijä ja sosialidemokraattien kansanedustaja. Tonterin vanhemmat olivat torppari Anders Tonteri ja Helena Tanskanen. Hän kävi maanviljelyskoulun ja toimi tilanhoitajana Kurkijoella vuoteen 1902 saakka jonka jälkeen hän oli Kaukolassa pappilan vuokraajana. Tonteri oli sitten Räisälän kartanon työnjohtajana ja toimi Räisälässä rakennusmiehenä ja maidon välittäjänä Pietariin. Tonteri oli itsenäisenä maanviljelijänä Räisälässä 1918–1939 ja evakossa olon jälkeen vielä uudelleen 1941–1944. Hän oli vielä maanviljelijänä Kokemäellä 1939–1941 ja 1944–1953. Tonteri oli kansanedustajana 1919–1922 edustaen Viipurin läänin itäistä vaalipiiriä. Hän tuli eduskuntaan sosialidemokraattien Edla Lyytisen tilalle. Tonteri oli myös Räisälän kunnanvaltuuston ja kunnallislautakunnan jäsenenä. Tonteri oli naimisissa vuodesta 1906 Ristiina Rappen kanssa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Räisälän kunnanvaltuutetut Luokka:Viipurin läänin itäinen vaalipiiri Luokka:Vuonna 1880 syntyneet Luokka:Vuonna 1953 kuolleet
Toivo Turtiainen

Toivo Antti Turtiainen (14. lokakuuta 1883 Savonranta – 12. syyskuuta 1920 Joensuu) oli suomalainen apulaisjohtaja ja sosialidemokraattien kansanedustaja. Turtiaisen vanhemmat olivat seppä Antti Turtiainen ja Serafina Kainulainen. Hän työskenteli veturimiehenä ja viilaajana ja oli viimeksi Osuusliike Oma-Avun apulaisjohtajana Joensuussa. Turtiainen oli kansanedustajana 1919–1920 edustaen Kuopion läänin itäistä vaalipiiriä. Hän kuoli kesken edustajakautensa ja hänen tilalleen eduskuntaan tuli sosialidemokraattien Anna Toivari. Turtiainen oli myös Joensuun kaupunginvaltuuston ja Kuopion läänin itäisen vaalipiirin sos.dem. piiritoimikunnan jäsenenä. Turtiainen oli naimisissa vuodesta 1913 Ida Helena Hirvosen kanssa. Hän oli Otto-Wille Kuusisen puolison, Aino Kuusisen veli. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Joensuun kaupunginvaltuutetut Luokka:Pohjois-Karjalan vaalipiiri Luokka:Vuonna 1883 syntyneet Luokka:Vuonna 1920 kuolleet
Bitdefender

Bitdefender on romanialainen kyberturvallisuuteen keskittyvä yritys. Sen perusti Florin Talpeș vuonna 2001. Bitdefenderin tietoturvaohjelmia oli asennettuna yli 500 miljoonaan laitteeseen vuoden 2014 loppupuolella. Bitdefenderin virustorjuntaohjelmistot on suunniteltu torjumaan tietokoneuhkia, kuten viruksia, troijalaisia, rootkittejä, mainosohjelmia ja muita vastaavia. == Historia == Julkaisunsa jälkeen vuonna 2001 Bitdefender korvasi SOFTWINin (aikaisemmin AntiVirus eXpert) virustorjuntaohjelmistot. 1996–2001 välillä toiminut AVX tarjosi internetselaimeen liitettävän ladattavien tiedostojen tarkistamistyökalun ja sille automaattisesti päivittyvät virustietokannat. AVX oli yksi ensimmäisistä yrityksistä, jotka tarjosivat ohjelmallisia palomuureja tietokoneille. Bitdefender irtautui SOFTWINista lopullisesti vuonna 2007. == Tuotteet == Bitdefender tarjoaa ohjelmistoja kotikäyttäjille ja yrityksille. Ohjelmat on suunniteltu Microsoft Windows-, macOS-, Android- ja iOS-alustoille. *Bitdefender Total Security Multi-Device -paketti tukee Windows-, OS X- ja Android-alustoja. *Bitdefender Family Pack on perheille suunniteltu paketti, johon sisältyvät ohjelmistot salasanojen hallintaan, lapsilukko ja pankkisuojaus. *Home Editions -tuoteperhe: **Bitdefender Total Security on Windows-laitteille suunnattu täydellinen ohjelmistopaketti. **Bitdefender Internet Security sisältää virustorjunta- ja palomuuriohjelmistot. **Bitdefender Antivirus Plus on BIS- version kaltainen paketti, mutta ilman palomuuria. *Bitdefender Mobile Security on Android-laitteille suunnattu pilvipohjainen suojausohjelmisto. *Bitdefender BOX on rautapuolen suojauslaite Smart-House-koteihin. *Business Solutions -tuoteperhe: **Bitdefender GravityZone on keskisuurille ja suurille yrityksille suunnattu tietoturvaratkaisu. ***GravityZone Business Security ***GravityZone Advanced Business Security ***GravityZone Enterprise Security == Lähteet == == Aiheesta muualla == * Bitdefenderin virallinen sivusto Luokka:Romanialaiset yritykset Luokka:Tietoturvaohjelmat Luokka:Ohjelmistoyhtiöt
Toistaiseksi tuntemattomasta syystä

Toistaiseksi tuntemattomasta syystä on dokumentaarinen televisiosarja, jonka jokaisessa jaksossa käsitellään yhtä liikenneonnettomuutta. == Ensimmäinen tuotantokausi == Ensimmäinen tuotantokausi alkoi Yle TV2-kanavalla 5. heinäkuuta 2010. Jakso Nimi Ensiesitys 1 Seitsemän kuoli kolarissa Loimaalla 5. heinäkuuta 2010 2 Varusmiesten auto mereen Turussa 12. heinäkuuta 2010 3 Yksi kuoli kolarissa Espoossa 19. heinäkuuta 2010 4 Rattijuoppo tappoi nuoren Kuortaneella 26. heinäkuuta 2010 5 Nuori mopoilija menehtyi Joutsassa 2. elokuuta 2010 6 Rattijuoppo ajoi naisen päälle Kuopiossa 9. elokuuta 2010 7 Yksi menehtyi Jäppilän ulosajossa 16. elokuuta 2010 8 Poliisi jäi rattijuopon yliajamaksi Kälviällä 23. elokuuta 2010 == Toinen tuotantokausi == Toinen tuotantokausi alkoi 11. heinäkuuta 2011. Jakso Nimi Ensiesitys 1 Moottoripyörällä päin autoa Lempäälässä 11. heinäkuuta 2011 2 Nuori äiti törmäsi vastaantulijaan Hollolassa 18. heinäkuuta 2011 3 Stop-merkin takaa 9-tielle Loimaalla 25. heinäkuuta 2011 4 Päin tutun poromiehen autoa Inarissa 1. elokuuta 2011 5 Kolmen auton törmäys Leivonmäellä 8. elokuuta 2011 6 BMW lähti nuoren kuskin käsistä Muuramessa 15. elokuuta 2011 7 Pikku tyttö auton alle Siilinjärvellä 22. elokuuta 2011 8 Takaa-ajo Kuopiossa 29. elokuuta 2011 == Kolmas tuotantokausi == Kolmas tuotantokausi alkoi 4. helmikuuta 2013. Jakso Nimi Ensiesitys 1 Viiden nuoren Levin matka katkesi Pohjois-Pohjanmaalla 4. helmikuuta 2013 2 Kaahari aiheutti kuoleman ja vammautti kaksi Lahdessa 11. helmikuuta 2013 3 Nuori nainen vammautui ketjukolarissa Turuntiellä 18. helmikuuta 2013 4 Nuori tyttö kuoli moottoritielle Valkeakoskella 25. helmikuuta 2013 5 Kaksi ihmistä kuoli ja yksi loukkaantui Orimattilassa 4. maaliskuuta 2013 6 Kaksi miestä loukkaantui vakavasti ulosajossa Karviassa 11. maaliskuuta 2013 7 Kuljettaja kuoli betonirekan ulosajossa Lohjalla 18. maaliskuuta 2013 8 Kaksi kuoli pakettiauton ja henkilöauton kolarissa Ylistarossa 25. maaliskuuta 2013 9 Mies loukkaantui moottoripyöräonnettomuudessa Punkalaitumella 1. huhtikuuta 2013 10 Kahden auton törmäys Kannonkoskella 8. huhtikuuta 2013 11 Äiti kuoli ja poika loukkaantui ulosajossa Sipoossa 15. huhtikuuta 2013 12 Pakettiauto suistui tieltä Punkaharjulla 22. huhtikuuta 2013 == Lähteet == Luokka:Suomalaiset televisiosarjat Luokka:Yle TV2:n televisio-ohjelmat
Ristimäen koulu

Ristimäen kansakoulu tai Ristimäen koulu voivat tarkoittaa seuraavia: * Ristimäen koulu, aiemmin Ristimäen kansakoulu, peruskoulun 1–6 luokkien koulu Hankasalmella * Ristimäen koulu, aiemmin Ristimäen kansakoulu, Turussa vuosina 1914–1988 toiminut koulu * Ristimäen kansakoulu, Metsämaan Ristimäenkulmalla Loimaalla vuosina 1921–1969 toiminut kansakoulu * Ristimäen kansakoulu, Naantalin maalaiskunnassa vuosina 1944–1958 toiminut kansakoulu ==Katso myös== * Mikkelin yhteiskoulun yläaste, vuosina 1974–1979 Ristimäen yläaste, vuoteen 1974 Mikkelin yhteiskoulu, Mikkelissä toiminut peruskoulun yläasteen koulu * Mikkelin Yhteiskoulun lukio, vuosina 1974–1979 Ristimäen lukio, vuoteen 1974 Mikkelin yhteiskoulu, lukio Mikkelissä
Lasse Huittisista

Lasse Huittisista (myös Lasse kyrkotjuv, stora kyrkotjuven, ”suuri kirkkovaras”; Huittinen – 1488 Tukholma, Ruotsi) oli suomalainen suurvaras, joka murtautui lukuisiin kirkkoihin Ruotsissa ja sai teoistaan kuolemantuomion. Lassen syntymäaika ja vaiheet ennen muuttoa Lounais-Suomesta Ruotsiin ovat tuntemattomia, häntä koskevat tiedot ovat oikeudenkäyntiasiakirjoja syyskuulta 1488. Lasse saatiin kiinni kymmenistä murroista eri kirkkoihin ja tuomittiin kuolemaan hirttämällä. Lasse nimesi 36 kirkkoa, joihin hän oli murtautunut, ja kertoi vielä muista kirkoista, joita hän ei tiennyt nimeltä. Mahdollisesti murtokohteita oli yhteensä viitisenkymmentä. Vain kahdessa tapauksessa murtautuminen kirkkoon epäonnistui, Kalmarissa ja Lötissä, jotka molemmat sijaitsevat Uplannissa. Häntä kutsuttiinkin "suureksi kirkkovarkaaksi". Uplannin ohella Lasse teki murtomatkoja Mälarenia pitkin Södermanlandissa ja Västmanlandissa ja murtautui lisäksi yhteen kirkkoon Länsi-Götanmaalla ja kahteen kirkkoon Itä-Götanmaalla, samoin kuin useaan Tukholman ympäristön kirkkoon ja Uppsalan seudun kirkkoihin. Kaukaisin murtokohde oli Bettnan kirkko, joka sijaitsee Katrineholmin ja Nyköpingin välillä. Lassen järjestelmällisyyttä kuvaa, että hän murtautui kaikkiin välittömästi Strängnäsin länsipuolella oleviin kirkkoihin. Hänen läntisimmät kohteensa sijaitsivat lähellä Västeråsia. Lasse esiintyi ilmeisesti pyhiinvaeltajana ja varasti erityisesti maaseutukirkoista rahaa, hopeaesineitä ja muita pieniä arvotavaroita, jotka oli helppo kuljettaa ja myydä. Vain pieni osa varastetuista esineistä saatiin jäljitettyä ja palautettua, vaikkakin niiden myynti lienee ollut varsin hyvin organisoitua. Oikeudenkäynnissä Lasse väitti vaimonsa olleen tietämätön toiminnastaan, jota lienee kuitenkin jatkunut vuosikausia. Hänet tuomittiin varkauksista ja kirkkorauhan häpäisemisestä kuolemaan hirttämällä hirsipuun ylimmästä poikkipuusta. Tekojen todisteista ei tiedetä, mutta Lassen hirttopaikalla sielunsa pelastamiseksi tekemä tunnustus merkittiin muistiin. == Lähteet == Luokka:Suomalaiset rikolliset Luokka:Suomalaiset teloitetut Luokka:Suomen keskiajan henkilöt Luokka:Ruotsinsuomalaiset henkilöt Luokka:Ruotsin teloittamat Luokka:Syntymävuosi tuntematon Luokka:Huittisten historia Luokka:Vuonna 1488 kuolleet
Ristimäen koulu (Turku)

Ristimäen kansakoulu, myöhemmin Ristimäen koulu oli vuosina 1914–1939 Kaarinassa, sitten vuonna 1939 tehdyn alueliitoksen jälkeen vuosina 1939–1988 Turussa toiminut kansakoulu ja myöhemmin peruskoulun ala-asteen koulu. ==Koulun historiaa== Koulu sijaitsi Kaarinan, myöhemmin Turun Kuralan kylässä. Sen tontti erotettiin nykyään Kuralan kylämäen museoalueeseen kuuluvan Vähä- Kohmon talon maista vuonna 1913. Koulun toiminnan päätyttyä alueelta on käyty koulua Hannunniitun koulussa. Tyhjilleen jääneen koulun rakennukset olivat Turun kaupungin omistuksessa 1990-luvun lopulle, minkä jälkeen kaupunki myi ne, ja koulu on sen jälkeen toiminut yksityisasuntona. Koulu on nimimerkillä Tom of Finland tunnetun kuvataiteilija Touko Laaksosen syntymäkoti. ==Rakennukset ja kulttuuriympäristö== Koulun rakennukset ovat julkisivultaan suojeltuja. Ne sijaitsevat Aurajoen rannassa, Aurajoen ja Hämeentien välissä, nykyisellä Rasintiellä lähellä Kuralan kylämäkeä. Koulun pihapiirissä on sen rakennustöiden yhteydessä vuonna 1914 löydetty Ristimäki I:n rautakautinen polttokenttäkalmisto. ==Lähteet== == Aiheesta muualla == * Asemakaavauutoksen selostus (Asemakaavatunnus: 1/2013,Diarionumero: 1925-2011), joka koskee 11. päivänä huhtikuuta 2013 päivättyä ja 30.5.2013 lausuntojen takia muutettua asemakaavakarttaa. ”Ristimäen koulu” (1/2013) * Toukolaakso -blogi - talon remontoinnista kertova blogi. Luokka:Entiset suomalaiset oppilaitokset Luokka:Turun suojellut rakennukset Luokka:Kaarinan oppilaitokset Luokka:Turun peruskoulut Luokka:Varsinais-Suomen kansakoulut
Plesiadapis

Plesiadapis on sukupuuttoon kuollut lahkoon Plesiadapiformes kuuluva nisäkässuku, joka eli paleoseenilta eoseenille, noin 58–55 miljoonaa vuotta sitten Pohjois-Amerikassa ja Euroopassa. Se näytti oravalta, vaikka olikin sukua kädellisille. Plesiadapiksella oli vielä kynnet ja silmät pään sivuilla, mikä teki siitä nopeamman maassa kuin puussa. Se on kuitenkin voinut viettää suuren osan ajastaan alemmilla oksilla, syöden hedelmiä ja lehtiä. == Lähteet == * === Viitteet === Luokka:Esihistorialliset nisäkkäät
Vladimir Voinovitš

Vladimir Nikolajevitš Voinovitš (, 26. syyskuuta 1932 Stalinabad – 27. heinäkuuta 2018) oli venäläinen kirjailija. Vladimir Voinovitš syntyi toimittajan perheeseen Tadžikistanin pääkaupungissa. Isän pidätyksen jälkeen perhe muutti Ukrainan Zaporižžjaan. Voinovitš kävi ammattikoulun ja valmistui puusepäksi, mistä oli hyötyä, kun hänen teoksiaan ei julkaisu. Hän palveli armeijassa ja opiskeli Moskovan pedagogisessa instituutissa, josta hän lähti komsomolnuorten mukana raivaamaan Kazakstanin uudismaita. Voinovitš alkoi kirjoittaa runoja 1950-luvun alussa. 1960-luvun alussa hän tuli tunnetuksi suositun ”Kosmonauttien laulun” sanoittajana. Voinovitš julkaisi Neuvostoliitossa joukon kertomuksia ja pienoisromaaneja, joista eräät hän muokkasi näytelmiksi. Satiirinen romaani Sotamies Ivan Tšonkinin ihmeelliset seikkailut (Žizn i neobytšainyje prikljutšenija soldata Ivana Tšonkina, alkuosa julkaistu Saksassa 1969, kokonaan Ranskassa 1975) sekä kirjailijan toiminta kansalaisoikeuksien puolesta aiheuttivat vuonna 1974 hänen erottamisensa Neuvostoliiton kirjailijaliitosta. Voinovitš muutti 1980 Saksaan, ja seuraavana vuonna häneltä riistettiin Neuvostoliiton kansalaisuus. Kirjailijan lännessä julkaisemien satiirien aiheena on neuvostojärjestelmä ja sen historia. ”Suuren isänmaallisen sodan” alkuvaiheesta kertovan Tšonkinin jatko-osana ilmestyi Kruununtavoittelija (Pretendent na prestol, 1979). Arkielämän mielettömyyttä kuvaavat kertomukset Ivankiada (1976) ja Šapka (”Lakki”) sekä esseekokoelma Antisovetski Sovetski Sojuz (”Neuvostovastainen Neuvostoliitto”, 1985). Lännessä kirjoitetuista teoksista huomattavin on antiutopia Moskva 2042 (”Moskova vuonna 2042”, 1987). Sen kuvaamalla tulevaisuuden Venäjällä uuskommunistinen ideologia on sulautunut ortodoksiseen uskontoon. 1980-luvulla Voinovitš toimi myös Radio Svobodan avustajana. Mihail Gorbatšov palautti vuonna 1990 Voinovitšille Neuvostoliiton kansalaisuuden. Voinovitšin pääteos Tšonkin ilmestyi Neuvostoliitossa vuonna 1988 ja herätti valtavaa huomiota. Kirjailijan myöhempiä teoksia ovat omakohtainen KGB-kuvaus Delo no 34840 (”Tapaus numero 34840”, 1994), omaelämäkerrallinen Zamysel (”Aie”, ensimmäinen julkaisu 1995), romaani Monumentalnaja propaganda (”Monumenttipropaganda”, 2000) ja Aleksandr Solženitsynille omistettu Portret na fone mifa (”Muotokuva myytin taustalla”, 2002). ==Suomennettuja teoksia== * Sotamies Ivan Tšonkinin ihmeelliset seikkailut (Žizn i neobytšainyje prikljutšenija soldata Ivana Tšonkin). Suom. Riitta Pyykkö. Hämeenlinna: Karisto, 1979 ISBN 951-23-1398-7 * Kruununtavoittelija: sotamies Ivan Tšonkinin uudet seikkailut (Pretendent na prestol). Suom. Riitta Pyykkö. Hämeenlinna: Karisto, 1981 ISBN 951-23-1752-4 ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1932 syntyneet Luokka:Vuonna 2018 kuolleet
Kraft

Kraft tarkoittaa muun muassa seuraavia: ==Sukunimi== * Alvar Kraft (1901–1959), ruotsalainen säveltäjä ja kapellimestari * Hannelore Kraft (s. 1961), saksalainen ekonomi ja poliitikko, Nordrhein-Westfalenin osavaltion ent. pääministeri * Jean Kraft (1927–2021), yhdysvaltalainen oopperalaulaja * Jüri Kraft (1935–2023), virolainen tekstiiliteollisuusyrittäjä ja Viron neuvostotasavallan ministeri * Karen Kraft (s. 1969), yhdysvaltalainen soutaja * Ole Bjørn Kraft (1893–1980), tanskalainen poliitikko * Randy Steven Kraft (s. 1945), yhdysvaltalainen sarjamurhaaja * Stefan Kraft (s. 1993), itävaltalainen mäkihyppääjä * Thomas Kraft (s. 1988), saksalainen jalkapallomaalivahti * Vahur Kraft (s. 1961), virolainen yritys- ja pankinjohtaja, Viron keskuspankin pääjohtaja 1995–2005 * Victor Kraft (1880–1975), itävaltalainen filosofi * William Kraft (1923–2022), yhdysvaltalainen säveltäjä, kapellimestari, lyömäsoittaja ja musiikkipedagogi ==Muuta== * Kraft Foods, vuoteen 2015 saakka toiminut elintarvikeyritys * Kraft Heinz, Kraft Foodsin ja Heinzin fuusiossa muodostettu elintarvikeyritys * Kurtis Kraft, yhdysvaltalainen kilpa-autojen suunnittelija ja valmistaja * Närpes Kraft, närpiöläinen urheiluseura * Kraft, Magnus Lindbergin orkesteriteos vuodelta 1985 * kraft, paksu voimapaperi
Enström

Enström on muun muassa seuraavien merkittävien ruotsalaisten sukunimi: * Karin Enström (s. 1966), sotilas, puolustusministeri (maltillinen kok.) * Rasmus Enström (s. 1989), salibandyn pelaaja * Rolf Enström (s. 1951), säveltäjä * Tobias Enström (s. 1984), jääkiekkopuolustaja.
Kruunajaisevankeliumit

Kruunajaisevankeliumit eli Codex Aureus of Lorsch on Kaarle Suuren kaudella vuosien 778 ja 820 välillä valmistettu evankeliumikäsikirjoitus. Se on karolingisen taiteen tunnetuimpia töitä ja sen voi nähdä koko karolingisen taidekauden alkuna. Kauden aikana kopioitiin paljon käsikirjoituksia sekä antiikin teoksia oppikirjoiksi ja kirjastoihin säilytettäväksi. Teosta säilytetään Vatikaanin kirjaston alaisessa Alba Iulian Batthyaneum-kirjastossa nykyisessä Romaniassa. == Lähteet == == Aiheesta muualla == Luokka:Käsikirjoitukset Luokka:Keskiajan taideteokset Luokka:800-luku Luokka:Miniatyyrimaalaus
Kätevän emännän juhlat

Kätevän emännän juhlat on suomalainen komediasarja, jonka jokaisessa jaksossa tutustutaan eri juhlaan liittyviin ilmiöihin. Ensimmäinen jakso esitettiin Yle TV2-kanavalla 12. helmikuuta 2015. == Jaksot == Jakso Nimi Ensiesitys 1\. Uusivuosi 12. helmikuuta 2015 2\. Hautajaiset 19. helmikuuta 2015 3\. Pikkujoulut 26. helmikuuta 2015 4\. Itsenäisyyspäivä 5. maaliskuuta 2015 5\. Joulu 12. maaliskuuta 2015 6\. Juhannus 19. maaliskuuta 2015 7\. Häät 26. maaliskuuta 2015 8\. Pääsiäinen 2. huhtikuuta 2015 9\. Tutkinto 9. huhtikuuta 2015 10\. Äitienpäivä 16. huhtikuuta 2015 == Lähteet == Luokka:Yle TV2:n televisio-ohjelmat Luokka:2010-luvun suomalaiset komediasarjat
Andrei Harbunou

Andrei Aljaksandravitš Harbunou (, ; s. 25. toukokuuta 1983 Mogiljov, Valko- Venäjän SNT, Neuvostoliitto, nykyinen Mahiljou, Valko-Venäjä) on valkovenäläinen jalkapalloilija. Hän edustaa Kreikan Superliigassa pelaavaa Atromitosta ja on pelipaikaltaan maalivahti. ==Lähteet== * Andrei Harbunou National Football Teams -sivustolla * Luokka:Elävät henkilöt Luokka:Vuonna 1983 syntyneet Luokka:Valkovenäläiset jalkapallomaalivahdit
HMS Edgar (1779)

HMS Edgar oli Britannian kuninkaallisen laivaston vuonna 1779 vesillelaskettu Arrogant-luokan 74-tykkinen kolmannen luokan linjalaiva. == Valmistus == Alus tilattiin 16. heinäkuuta 1774 Woolwichin telakalta, missä rakennustöistä vastasi joulukuuhun 1777 Nicholas Phillips ja sen jälkeen George White. Köli laskettiin 26. elokuuta 1776. Alus laskettiin vesille 30. kesäkuuta 1779 ja valmistui 6. syyskuuta, jolloin valmistuskustannukset olivat varustamisineen 42 362 puntaa ja 11 pennyä.Winfield, Rif s. 78 == Palvelus == Alus otettiin palvelukseen toukokuussa 1779 päällikkönään John Elliott. Se kuului kesän Hardyn laivastoon. Lokakuusta joulukuuhun 1813 alus oli Chathamissa varustettavana vankilaivaksi ja nimettiin 19. elokuuta 1814 HMS Retributioniksi. Alus sijoitettiin Sheernessiin vankilaivana, missä tehtävässä se oli vuoteen 1833. Alus romutettiin Deptfordissa helmikuussa 1835. == Lähteet == * === Viitteet === Luokka:Arrogant-luokan linjalaivat
Koskimaa

Koskimaa on muun muassa seuraavien henkilöiden sukunimi: * Ali Koskimaa (vuoteen 1927 Dahlström, 1906–1973), kenraaliluutnantti * Arvo Koskimaa ( salanimi A. Koski, 1912–1972), säveltäjä, muusikko ja sanoittaja * Juho Koskimaa (vuoteen 1918 Dahlström, 1891–1926), suomalainen kirjailija ja toimittaja * Kimmo Koskimaa (vuoteen 1926 Dahlström, 1925–1954), runoilija * Matti Koskimaa (1932–2016), eversti, sotahistorioitsija * Raine Koskimaa (s. 1968), kirjallisuudentutkija, professori * Ville Koskimaa (s. 1983), jalkapalloilija
Koho

Koho tarkoittaa seuraavia: * Koho-tuote, urheiluvälinevalmistaja * koho, ongen osa * Espoon Koho, tornitalo Espoon Matinkylässä ==Sukunimi== * Aleks Koho (1874–1958), pankinjohtaja * Ilkka Koho (s. 1958), jalkapalloerotuomari * Jorma Koho (s. 1937), näyttelijä * Lauri (Lassi) Koho (1926–2014), kenraaliluutnantti, YK:n sotilasneuvonantaja * Seppo Koho (s. 1967), arkkitehti, sisustusarkkitehti ja muotoilija * Ville Koho (s. 1982), jääkiekkoilija Luokka:Luettelot henkilöistä sukunimen mukaan
Green Buddha Records

Green Buddha Records (lyh. GBR Ent.) on vuonna 2005 perustettu suomalainen levy-yhtiö ja tuotemerkki, joka keskittyy rap-musiikkiin. Green Buddha Recordsin ensimmäinen julkaisu oli Junon Usko, toivo, rakkaus-ep. Juno johtaa Green Buddha Recordsia, minkä lisäksi hän kuuluu myös Monsp Recordsiin. Nimi Green Buddha Records tulee pienestä vihreästä Buddha-patsaasta. Green Buddha Recordsin muut jäsenet Junon ohella ovat Matinpoika, McVilleKalle, Jare, Ama-T, Elia, Sam the Mään a.k.a Okku, Dj Ink, Dj Double M, Ansver Oksman ja toimitusjohtaja Antti "Kopa" Kosonen. Green Buddha Recordsin ensimmäinen (virallinen?) julkaisu oli 13. marraskuuta 2010 julkaistu kokoelma Parasta buddhaa. Albumilta julkaistiin kaksi näytekappaletta "Salem Aleikum" ja "Urheiluhullu". 29. helmikuuta 2012 julkaistiin GBR:n toinen kokoelma-albumi Parasta buddhaa 2. == Lähteet == == Aiheesta muualla == * GBR Facebookissa * GBR Myspacessa Luokka:Suomalaiset hip hop -levy-yhtiöt
Rantamäki

Rantamäki on muun muassa seuraavien suomalaisten sukunimi: * Antero Rantamäki (1928–2014), yritysjohtaja, kauppaneuvos * Jesse Rantamäki (s. 1996), jääkiekkoilija * Jussi Rantamäki (s. 1980), elokuvatuottaja * Karoliina Rantamäki (s. 1978), jääkiekkoilija * Merja Rantamäki, oik. Vallivaara (s. 1957), iskelmälaulaja * Mikko Rantamäki, Raimo, rap-artisti ja diplomi- insinööri * Nanny Rantamäki (1918–2005), opettaja ja kirjailija * Sauli Rantamäki (1936–2007), animaattori ja kuvittaja * Tomi Rantamäki (s. 1968), curlingpelaaja * Tommi Rantamäki (s. 1980), näyttelijä * Tuija Rantamäki (s. 1966), sellisti.
Siirtolaisäiti

Siirtolaisäiti (Migrant Mother) on Dorothea Langen helmi- tai maaliskuussa 1936 Nipomossa Kaliforniassa ottama valokuva Florence Owens Thompsonista ja hänen lapsistaan. Lange oli tuolloin päättämässä kuukauden kestävää kuvausmatkaa, jonka aikana hän kuvasi silloiselle valtion Uudelleenasuttamishallinnolle siirtolaismaatyöläisiä Kalifornian osavaltiossa. Vuonna Lange kertoi kokemuksestaan Popular Photography -lehdelle vuonna 1960: Lange käytti kuvaamiseen Graflex-kameraa. Alkuperäisnegatiivit ovat 4×5 tuuman filmiä. Kuvien käytölle ei tunneta tekijänoikeusrajoituksia. == Vastaanotto == Palattuaan kotiinsa Lange kiinnitti sanfranciscolaisen toimittajan huomiota leirillä asuvien työläisten ahdinkoon ja näytti hänelle kahta kuvaansa. Toimittaja kertoi asiasta liittovaltion viranomaisille ja julkaisi artikkelin, jossa oli Langen kuvia. Seurauksena valtio kiirehti kuljettamaan paikalle ruokaa. Valokuva vaikutti myös John Steinbeckiin hänen kirjoittaessaan romaania Vihan hedelmät (1939). Valokuva kuuluu Edward Steichenin kokoaman The Family of Man -näyttelyn kokoelmaan. == Lähteet == == Aiheesta muualla == * Luokka:Valokuvat
Dzjanis Paljakou

Dzjanis Aljaksandravitš Paljakou (, ; s. 17. huhtikuuta 1991 Minsk, Valko- Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Ligat ha’Alissa pelaavaa Hapoel Haifa ja on pelipaikaltaan puolustaja. ==Lähteet== * Dzjanis Paljakou National Football Teams -sivustolla * ==Aiheesta muualla== Luokka:Elävät henkilöt Luokka:Vuonna 1991 syntyneet Luokka:Valkovenäläiset jalkapalloilijat
Vilhelm Rautakäsi

Vilhelm Rautakäsi (ransk. Guillaume Bras-de-Fer) de Hauteville (n. 1000/1010–1046) oli normanniaatelinen, palkkasoturi ja toiseksi vanhin normandialaisen paroni Tancred de Hautevillen (n. 980–1041) kahdestatoista pojasta. Hänen ältinsä oli Tancredin ensimmäinen puoliso Murielle (Moriella). Hän kuului Hauteville-sukuun. Lempinimen "Rautakäsi" hän sai voitettuaan Syrakusan emiirin kaksintaistelussa.Brown, s. 37, 39 Vilhelm saapui 1030-luvun puolivälissä Etelä-Italiaan veljiensä Drogon ja Onfroi de Hautevillen kanssa.Harper-Bill, s. 88 Hän sai syksyllä 1042 Apulian kreivin arvon konsensusehdokkaana, vaikka vasta pieni osa provinssia oli normannien hallussa. Häntä kuvailtiin "urhoolliseksi taistelussa, hyväkäytöksiseksi, komeaksi, nuoreksi ja anteliaaksi".Brown, s. 49 Hän avioitui Guidan, Sorrenton herttua Guido III:n tyttären kanssa. == Lähteet == * * ===Viitteet === Luokka:Hauteville-suku Luokka:Palkkasotilaat Luokka:Syntymävuosi tuntematon Luokka:Vuonna 1046 kuolleet Luokka:Normannit Luokka:Sotilaat
Anders Lassfolk

Anders Lassfolk (29. elokuuta 1876 Purmo - 2\. tammikuuta 1954 Pietarsaari) oli kauppaneuvos ja pitsin teollisen valmistuksen pioneeri Suomessa. Lassfolkin vanhemmat olivat maanviljelijä Jakob Lassfolk ja Johanna Sandnabba ja puoliso vuodesta 1901 Emma Elsa Irene Hagberg. Purmon Lassfolkin kylässä syntynyt Lassfolk lähti ensin kauppaharjoittelijaksi ja perusti sitten kotikyläänsä kaupan vuonna 1896, toisen kaupan lähikylään ja lopulta pääliikkeen Pietarsaareen. Suomen ensimmäisen pitsi- ja nauhatehtaan hän perusti Pietarsaaren keskustaan vuonna 1911 ja ryhtyi kauppiaasta tekstiilitehtailijaksi. Pitsin raaka-aine oli kotimaista pellavaa sekä puuvillaa. Koneellisesta pitsien kutomisesta ja pitsiliiketoiminnasta Lassfolk hankki lisätietoja sekä Saksasta että Ruotsista. Kymmenen vuoden kuluttua perustamisesta hänen tehtaassaan oli jo 80 pitsinkudontakonetta. Kasvu jatkui 1920- ja 1930-luvuilla ja enimmillään tehtaassa oli 1950-luvulla noin 150 työntekijää. Pitsien ohella Lassfolk valmisti toisessa omistamassaan tuotantolaitoksessa pietarsaarelaiselle tupakkateollisuudelle puisia holkkeja. Vuonna 1948 kauppaneuvoksen arvon saanut Lassfolk kohosi muutenkin kotikaupunkinsa liike-elämän johtopaikoille, muun muassa Strengbergin tupakkatehtaan ja Pietarsaaren Selluloosa Oy:n hallitusten jäseneksi. ==Lähteet== Luokka: Suomalaiset yritysjohtajat Luokka: Suomalaiset elinkeinoelämän vaikuttajat Luokka: Kauppaneuvokset Luokka: Vuonna 1876 syntyneet Luokka: Vuonna 1954 kuolleet
Gyeoul yeonga

Gyeoul yeonga (, ) on televisioyhtiö KBS2:n esittämä eteläkorealainen televisiosarja. Sen päärooleissa ovat Bae Yong-joon ja Choi Ji-woo. Japanilaisten raporttien mukaan ohjelma aloitti ensimmäisen eteläkorealaisen populaarikulttuurin hallyu-aallon. ==Lähteet== == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:KBS:n televisiosarjat
Eunggeumnamnyeo

Eunggeumnamnyeo (, ) on televisioyhtiö tvN:n esittämä eteläkorealainen TV- sarja. Sen päärooleissa ovat Song Ji-hyo ja Choi Jin-hyuk. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset sairaalasarjat Luokka:Eteläkorealaiset komediasarjat Luokka:tvN:n televisiosarjat
Heikki Hyvönen (kansanmuusikko)

Heikki Olavi Hyvönen (2. elokuuta 1924 Joroinen – 12. elokuuta 2011) oli suomalainen tuohisoittimella kalevalaista ja karjalaista perinnemusiikkia soittava kansanmuusikko, taiteilijanimeltään ”Salmin Feodor”.Hjelt, Marjut: Heikki Hyvönen, muusikko (1924-), Kansalliskirjasto, käsikirjoituskokoelmat, 16.12.1998. Viitattu 10.1.2016. Hyvönen syntyi Joroisissa, mutta varttui 13-vuotiaaksi asti lastenkodissa Laatokan pohjoisrannan Salmissa. Hänet tunnettiin kylänraitilla laulelevana pikkupoikana, jolle annettiin makeisia tai muuta hyvää palkkioksi. Lastenkodista hän siirtyi Hernbergin perhetilalle, jossa hän oli paimenena ja teki muita sekalaisia töitä. Paimenessa hän ryhtyi kokeilemaan tuohenpalalla soittamista. 15-vuotiaana hän karkasi evakkomatkalta sotilaaksi ja sai talvisodan syttyessä komennuksen huoltokomppaniaan. Siellä hän sai lisäoppia tuohellasoitosta yksikkönsä alikersantilta Kalervo Korhoselta. Heikki Hyvönen alkoi kutsua tuohenpalaa tuohisoittimeksi ja esiintyi usein Syvärin rintamajoukoille jatkosodan vuosina. Sodan päätyttyä Heikki Hyvönen osti mandoliinin, jonka soittamista hän opiskeli omatoimisesti. Vuosina 1947–1950 hän opiskeli Jyväskylän musiikkiopistossa säveltäjä Jaakko Linjaman johdolla säveltapailua ja klarinetinsoittoa, mutta klarinetin hän joutui myöhemmin jättämään työssä saamansa sormivamman takia. Hyvönen jatkoi esiintymisiä tuohellasoittajana, ja soitti muun muassa Kaustisen kansanmusiikkijuhlilla sekä Japanissa, Kanadassa, Yhdysvalloissa, Ruotsissa, Saksassa sekä Neuvostoliitossa etenkin Karjalan alueella. Heikki Hyvönen lahjoitti Kansalliskirjastoon 1998 nuotit noin 50 säveltämästään ja sanoittamastaan laulusta, joista seitsemän on lastenlauluja. Laulujen yleisin aihepiiri on Karjala ja sen luonto. Vuonna 1998 Hyvönen myös julkaisi musiikkiaan c-kasetilla nimellä Elämäni on laulu.Elämäni on laulu , Finna- tietokanta. Viitattu 10.1.2016. Vuonna 2009 ruotsinkielinen Sahlgrens- kustantamo julkaisi 250-sivuisen kirjan Heikki Hyvösen lyhyistä kertomuksistä hänen elämänsä varrelta. Kirjan nimi on Pikku-Heikki och Mannerheim – barnsoldat i Finlands armé.Heikki Hyvösen muistot yksiin kansiin. Pikku- Heikki, Mannerheim ja lapsisotilaan kokemukset. Etelän uutiset -sivusto, Etelä-Uusimaa 24.6.2009. Viitattu 10.1.2016. ==Lähteet== ==Aiheesta muualla== *Sahlgren, Karl (toim.): Pikku-Heikki och Mannerheim – barnsoldat i Finlands armé, Sahlgrens förlag 2009. ISBN 9789519016740. *Ikkelä, Petri: Tuohi soittimena, opinnäytetyö, Sibelius‐Akatemia, Kansanmusiikin osasto 1997, Heikki Hyvösestä s. 3–5. Luokka:Suomalaiset kansanmuusikot Luokka:Vuonna 1924 syntyneet Luokka:Vuonna 2011 kuolleet
Kalle Heikki Lehtinen

Kalle Heikki Lehtinen (29. tammikuuta 1879 Huittinen - 7\. syyskuuta 1953 Helsinki) oli kauppaneuvos ja Keskon ensimmäinen toimitusjohtaja. Lehtisen vanhemmat olivat maanviljelijä Kustaa Lehtinen ja Mathilda Lovisa Hekali ja puoliso vuodesta 1910 Rosa Siviä Härkönen. Lehtinen kävi kansakoulun ja kauppakoulun ja toimi ensin harjoittelijana kauppaliikkeissä Forssassa ja Porvoossa. Tukkukaupan parissa hän työskenteli kauppamatkustajana 1900-alussa. Vuonna 1907 Maakauppiatten Osuusyhtiön palvelukseen Tampereelle tullut Lehtinen kutsuttiin yhtiön toimitusjohtajaksi 1909 ja vuonna 1911 osakeyhtiöksi muuttunut yritys siirsi pääkonttorinsa Helsinkiin. Lehtisen johdolla Maakauppiatten Oy:stä tuli 1910-luvulla Suomen suurimpia tukkukauppoja, jonka osakkaina oli useita tuhansia kauppiaita. Lehtinen rakensi yhtiön yhden pääkonttorin ja useiden haarakonttoreiden organisaatioksi. Vuonna 1940 yritys muodosti yhdessä kolmen muun kauppiaiden omistaman maakunnallisen tukkuliikkeen kanssa Kesko Oy:n ja Lehtisestä tuli perustetun yhtiön toimitusjohtaja. Lehtinen osallistui aktiivisesti liike- elämän järjestötoimintaan, oli mukana Kotimaisen Työn Liiton toiminnassa ja yksi Luotto-Pankki Oy:n perustajista vuonna 1917. Hän oli pitkään myös Helsingin Kauppiaiden kauppakoulun johtokunnan puheenjohtaja. Kauppaneuvoksen arvon Lehtinen sai vuonna 1932. ==Lähteet== Luokka: Suomalaiset yritysjohtajat Luokka: Elinkeinoelämän vaikuttajat Luokka: Kauppaneuvokset Luokka: Vuonna 1879 syntyneet Luokka: Vuonna 1953 kuolleet